url: =ZAM Thupuak :: 25 Feb 18 (Zomi Nam Ni lawhcing) :: ZOMI DAILY\nposted on 24 February 2018 at 11:54 am Lomkholna: Malaysia, News, ZAM, Zomi\nZOMI NAM NI PAWIPI LAWHCING TAKIN KIBAWL THEI :: Zomi Nam Ni 2018 pen kumdang te bangmah in Kuala Lumpur khuapi sunga om Chinwoo Stadium ah nopci takin kibawl hi. Hih pawipi sungah Rev. Dai Sim Mang (ZEM-Pastor) in hun hong makaih hi. Amasa in Rev. Dai Sim Mang in Music tum ding te maitang lahna hong nei hi. Zingsang 11:00AM ciangin Rev. Thawng Khan Sut leh a pawl te in hong makaih in “Lunglau lo aw Zogam lei aw” cih la hong makaih in mipi te tawh kisa khawm a, tua khit ciangin Rev. Go Za Suum in hun ap thungetna hong neih sak hi.\nTua khit ciangin Zomi Nam Ni Committee President Sia Hau Khan Thang (MLPP Pawlpi kem Siapa) in thukong honna hong nei a, “Tuni 70 vei Zomi Nam Ni muakna ah USA pan zinmangpi Pu Go Sawm Khup-LZI President, ZIUS thuvanpi leh Zomi Innkuan Singapore pan Pu Hang Khan Lian, Kawlgam pan Sia Muanpi-ZYA, Lasiam Ciangnu leh Jerry Kap, Spicer University pan Muangmuang-Music Professor leh Zomi Namni hongsim te muakna leh thukong honna hong nei hi.\nTua khitciangin lasiam Sm San Nuam in 70 veina Zomi Nam Ni pahtawina la hong sa a, a kizom in Zomi Catholic Community of Malaysia pan in Daklam leh Zomi NamNi la hong sa uh hi. A kizom in ZEC Klang te in gawtah lam tawh Zomi Nam Ni pahtawi na hong nei uh a, ZEC Talalla te in zong “Ih Zogam Khantoh nang” cih la tawh limlahna hong nei uh hi. Tua khit ciangin Malaysia Zomi Khangno te stage dim in Choir lapi dawng 2 tawh nasia takin Zomi Nam Ni pahtawina hong nei uha, Khangno tampi in la hong sak khop uh ciangin I cimul bang tho liang hi.\nTua khitciangin UNHCR zum CLU Department pan Miss Joanne leh Julie in thugenna hong nei in Zomite mailam ah kipumkhat semsem ding hong hanthawn hi.Tua khit ciangin zinmangpi Pu Go Sawm Khup in thugen na hong nei a, mipi te in lunglut takin kingai dimdem hi. Zinmangpi thungen na hong man ciangin kawlgam pan hong pai lasiam Sia Muanpi in la dawng 2 hong sa a, mipi te thangah in ki awng ziahziah hi. A kizom in Zomi Idol 2017 ah Second Runner up Stephen Tungpu, Winner Lia Mangbawi te in pahtawina la hong sa suak uhhi.\nTua khitciangin Singapore pan hong pai Pu Hang Khan Lian in thu genna hong nei leuleu a, mipi lungsim hong phonglo mahmah hi. Tua khit ciangin Pu Lengtong Pauno in la dawng 2 tawh Zomi Nam Ni pahtawina hong nei a, a kizom in India pan hong zin Guitarist Muangmuang (Spicer University pan Music Professor ) in Talent Show hong nei hi.Tua khitciangin Zomi Nam Ni pahtawi na a kibawl Table Tennis leh Zomi Cup-2018 ah gualzawhna a ngah te pahtawi piakna kinei a, Sia Daniel Mung in hong makaih hi. Zomi Nam Ni pahtawi na akibawl Table Tennis kidemna ah a Second Runner Up hong ngah Tg. Kai Mun Khai (Tuithang), First Runner Up –Khual Za Mung (Haupi) leh Champion –Bawbawi (Tonzang) te Sia Thuah Kim in pahtawina hong piak sak hi.\nA kizom in Zomi Cup 2018 ah a kimawl siampen a ngah te ahi Best Goal Keeper – Nau Khai (Vangteh), Best Defender – Mung Suan Sang (Anlangh), Best Midfielder – Haupi (Kapteel), Best Striker – Dal Suan Khai (Anlangh), Top scorer – Dal Suan Khai (Anlangh), Best Player of Zomi Cup 2018 – Mung Suan Sang (Anlangh) te Pu Hang Khan Lian (Singapore) in pahtawi na hong piak sak hi. Zinmangpi Pu Go Sawm Khup in Zomi Cup – 2018 Second Runner Up – Vangteh, First Runner Up – Kapteel leh Champion – Anlangh teamte pahtawina hong piak sak uhhi.\nA kizom in Zomi Nam Ni fund zonna in ih bawl Lucky Draw hon na kinei a Rev. Dai Sim Mang leh Sia Daniel Mung te in hong makaih uhhi. Tua khitciangin Kawlgam pan lasiam Lia Ciangnu in pahtawina la dawng 2 hong sa a, Kawlgam mah pan hong zin Guitarist -Ginpi in Talent Show tawh hong zom to suak hi. Tua khitciangin Zomi namni Committee 2018 pan Lungdamkoh na ZAM President Sia Khoi Tuang in hong neih khitciang in, Topa laptoh Zomi te cih la kisa in Zion UPC pawlpi kem Rev. En Cin Pau lungdam koh thupha piakna tawh A 70 vei Zomi Nam Ni pawipi nitak nai 5pm nuamtak in kizo thei hi. Hongpai Zomi khempeuh Topa thupha hong pia ciat tahen.\nPU ZOKHAI AUSTRALIA CIAH KIKTA :: Malaysia Zomi te zum vai tawh kisai in hong van dingin hong pai Pu Zo Khai pen Malaysia ah UNHCR, ACTS leh makai tuamtuamte tawh kimuh khit ciangin 19-02-2018 ni zingsangin Kuala Lumpur pan in Australia gam zuan in valeng kik hi. Topa’n a it a minam pih te a dingin hong zatsak semsem lai tahen.\nZAM Thupuak akicingzaw in PDF File >>>\nPU GO SAWM KHUP TAWH HOLIM NA KINEI :: Zomi Nam Ni 2018 ah zin mangpi ahi Pu Go Sawm Khup tawh holimna 21-02-2018 ni-in ZAM zum ah kinei a, UNHCR tawh kisai vai te, Malaysia om Zomi te mai lam kalsuan zia ding te a kipan thu tampi kikum thei hi. 21-02-2018 nitak lam 3:00PM in ZAM zum pan in Thailand ah UNHCR zumpi ah meeting kah ding in ding khia hi.\nPrevious: Malaysia pan CI atuh tawh Myanmar aciahte kilutsak loding ci’n Embassy te’n gen\nNext: Dr. Billy Graham phawkna ~ Tdkhen


timestamp: atn

url: =New Delhi pan Zomi Gambeel Honkhat Ciahkik Ta - TUNGZANG NEWS\nNew Delhi pan Zomi Gambeel Honkhat Ciahkik Ta\nIndia gam New Delhi khuapi UNHCR pansan a gam thumna paitheihna ding ngak a om, Zomi gambel (Refugee) pawl khat pen UNHCR malakna leh India kumpi panpihnate muanna kinei zo nawn lo ahih manin, April 2012 kha kipat lam akipan gam thumna lam zuan nawn loin,Inn lam zuanin, a ciahciah ki omta cih thukiza hi. Tua bang a inn lam a kiciahna ahang bulpite pen nidang in UNHCR zumpite ah a kisam laikung, laidalte lakna leh panpih ngetnate ah baih zaw deuh a, tu lamlam ciangin ki thudonsak nawn het lo ci-in, New Delhi a om Zomi gambelte in gen uh hi.\nAbeisa 2010 kum akipan UNHCR te nasep zia pen kimuangzo nawn loin, tukum 2012 ciangin lametna tawm semsem ahih manin, inn lam a kiciahciah ta hi ci in gen uh hi. Adiakdiak in Foreign Registration Office (FRO) vai tawh kisai nidang in, suaktatak kibawlthei a, tuciang in bang mahmah kibawlthei nawn lo zah dongin haksa ta ci-in New Delhi , UNHCR zumpi ah a siau ngiat Zomi khatin gen hi.\nTua bang haksatna a phukha Zomi khat in agenna ah, “ Zan halin, FRO zum ka pai le nang kua mi hong ci in, Burma( Myanmar) kacih leh nui hiuhiau kawm sa-in," UNHCR zumpi pai in" hong ci ziau in, tualai ka pai kik le FRO zum a paikik in hong ci leuleu in, bawlung bet bangin hong lop tuak mawk uh hi " ci in Zomipa in gen hi. Tua manin Burma mi peuh mah hong tuam bawl deuh hi leh kilawm kasa hi ci in genbeh lai hi. Pawlkhat te leuleu pen, UNHCR pan na file hong tungnai lo hi, cih san lel in, a vaite uh dawnsak nawnlo lel uh hi. FRO lai om kei leh, kuamah, India gam pan, kipaikhiathei nawnlo ahih manin, tua hangin Zomi refugee te kilungkia mahmah ci hi.\nTua bek tham loin, abeisa kum 2010 akipan kum (18) tungsiah UN Card tawisa Refugee khempeuh huhna bang mah pia nawn lo ci hi. Bang hang a pia nawn lo cih thu gencianna om loin khaktan bikbek uh hi. Sum / huhna pia nawn loin,Refugee te haksatna lian semsem a, annek tuidawn haksa lua ahih manin, adiakdiak naupangte bang Vitamin kisam in cidamlo tampi om ta ci hi.\nTua ahih manin tukha April kha akipan tuni ciangciang a ciah khin vekpi (20) val kipha ta in, tua akiciahna ahang zong UNHCR zum lamte in awlmawh lo lailai ci hi. UNHCR in Public Meeting kisam a, UN Chief Commissioner in a genna ah a lo theilo a, natna nam tuam deuh leh a hithei mahmah lote bek, gamthumna kipaisak ding hi ci-in gen uh hi. Tua bang a gam thumna paina ding tawh kisai in bang mah hihtheihna khat zong om nawnlo ahih manin, lamet bei a kiciahsawm tam mahmah ta cih kiza hi. Pawl khatte in Malaysia lam manawh sawm uh cih zong kiza hi. New Delhi ah Kawlgam mi refugee om zah vekpi pen (10500) val bang om a, tua lakah Zomi (Tedim kampau) 1500 bang om dingin, kilamen hi.\nTZN: Source : Pu Min Thang ( Tongsan Reporter, New Delhi)


url: =Lesson 12 ( Dec 16 - 22 ) THU HOIH TAWH THU SIA ZO ~ MUC\nLesson 12 ( Dec 16 - 22 ) THU HOIH TAWH THU SIA ZO\nAdmin 6:33:00 PM Articles, Sabbath School Lesson\nLESSON 12 Dec 16 - 22\nTHU HOIH TAWH THU SIA ZO\nTU KAAL SUNG SIM DING: Romans 12, 13.\nKAMNGAH: “Hih leitung mite gamtat bangin gamta kei unla, na lungsim uh thaksuaksak-in na kikhel un. Tua hi leh a hoih, a sanhuai a kicing Pasian’ deihna bang ahi hiam cih na theitel ding uh hi” Romans12:2.\nRomans mite’n thukham a theihna uh man a kisak uh hangun Paul in a khialhna uh theisak nuam hi. Thu-um mite zong nunna sang tawh a nungta dingin hanthawn hi. Thuman a zui mite’ kikhelna in lungsim kikhelna hi ding a, tua bang kikhelna in Pasian kiang pan hong pai hi-in a ki-ap mite bek mah kikhel hi. Khristian khat in Pasian’ deihna bangin a nungta dingin lunggulh ding hi. Kha Siangtho lo-in kuamah in Pasian’ deihna bangin a nungta zo kei hi. Pasian’deih bangin nuntakna in upna tawh kipawl hi. Paul in gamtatna nawlkhin ngei lo hi. Romans 13 – 15 sungah nunzia hoih limgen mahmah hi. Nunzia hoih in upna tawh diktanna thu hemkhia lo hi. Nunzia hoih in upna pulaak hi zaw hi.\nMi kimkhat in Thuciam Thak sunga thupiakte in Khrih hong pai khit ciangin kigelh ahih manin Thuciam Lui thupiakte sangin zuihhak zaw hi, ci-in ngaihsun uh hi. Ahi zongin tua bang hi lo hi. Thuciam Thak in Khrih sungah a nungta mite nunzia ding hong hilh hi. Khrih simloh kuamah in i nunzia ding hong hilh om lo hi. “Note in zong Khrih lungsim puak na nei un” (Phillipine 2: 5). Hih sangin a sangzaw nunzia om lo hi.\nA KILAWM KITUAK NUNZIA\nRomans 11 in Romans sungah upna tawh kisai a thukhupna hi. Romans 12- 16 sungah gamtatna tawh kisai hong hilh hi. Upna nei mi khat ii nunzia-te hong hilh hi. Upna in thuzuihna tawh hong kipelhsak lo hi. Upna in Topa’thupiak zuihna ding panin hong map lo hi. Tua thupiakte tuni dongin kip hi. Thuciam Thak in tua thupiak hong hilhcian hi. Topa’ thupiakte olno takin nuntakpih zawh hi lo hi. Hamsa mah ding hi. Bang hang hiam cihleh mawhna le cilesa’ deihna do ding hamsa hi ( 1Pet. 4:1). Ahi zongin a um mite tungah gualzawhna ding kamciam hong kipia hi. Hi mahtaleh Dawimangpa le a pawlte’n nasem ahih manin siatna a do den dingte i hi hi. A lungdamhuai thu in i puk kha zongin hong kinusia lo hi. Bang hang hiam cihleh eite aa dingin hong thuumsak Siampi Lian i nei hi (Heb. 7: 25).\nRomans 12: 1 sim in. Koi bangin gentehna tawh Khristian khat ii nunzia ding hong hilh hiam? Koi bangin Romans 12: 2 tawh kizom hiam?\nRomans 12: 1 in Thuciam Lui biakpiaknate siksan hi. Tua hunlai-in ganhing tawh biakpiakna kinei hi. Tu-in Khristiante in amau pumpi biakpiakna-in zang uh hen – ganhng bangin kithat ding hi lo-in, Ama aa dingin a nungta dingin hong hilh hi. Biakbuk ah biakpiakna dingin a kigo ding ganhing limtak sittel masa uh hi. Tua ganhing tungah melhemna khat peuh a kimuh leh biakpiakna dingin kizang lo hi. Bang hang hiam cihleh Pasian in poi-na khat a nei ganhing tawh piakbiakna deihlo hi.\nTua hi-in Khristiante zong i nuntakzia a siangtho ding, Pasian’ santham cing nunzia kisam hi. Tua dingin vangliatna kisam hi. Kuamah kicing kei taleh cihtak theihzah, hanciam theihzahin hanciam ding kisam hi.\n“Hih leitung mite gamtat bangin gamta kei unla, na lungsim uh thaksuaksak in na kikhel un” (Romans 12: 2). Khristian nunzia-ah a khangto nunzia pulaak hi. Khristian nunzia in a ngei bangin a nungta den ding i hi kei hi. A hoih zaw, a sang zaw-ah kalsuan toto ding kisam hi.” Martin Luther, Commentary on Romans, 167. A hoihzaw, a sang zaw ah kalsuan i cih in bang hiam?\nTu quarter sungin Thukham tawh kisai tampi i sin hi. Paul in Romans sungah zong thukham tawh kisai thu pulaak hi. Upna in Thukham beisak lo hi. Thukham zui napi, itna nei lo tampi om hi. Thukham in itna thu – Pasian itna le mite itna hi. Itna ka nei napi, a gamtat in itna pulaak lo gamtatna tampi om hi.\nRomans 12: 3 – 21 sim in. Koi bangin mi it thei ding i hiam?\n1Kor. 12, 13 mah bangin Paul in itna in Kha Siangtho gah hi, ci-in tawisang hi. Greek laimalin ‘agape’ in Pasian kiang pan hong pai itna pulaak hi. Pasian in itna hi (1John 4: 8). Itna in Pasian’ zia le tong pulaak hi. Itna nei cih ciangin Pasian in a hong it bangin mi it, Pasian’hong kep bangin mi nunna kem cihna hi. Itna in nuntakna sungah kimu thei ding hi. Kiniamkhiatna in itna bulpi khat hi. Itna sungah “Kihihsakna, kiphatsakna’ om lo hi (Rom. 12: 3). Ei le ei kiliansak lo-in midangte liansak zaw hi (Rom. 12:6). Ama pilna, theihna suanglo hi (Rom. 12: 16).\nKhrih mahmah in zong “Keima hakkol kisuan unla, ka kiangah hong kisin un. Bang hang hiam cihleh keimah in lungnemin a kiniamkhiat mi ka hi hi” ci hi (Matt. 11: 29). Khristiante in a kiniamkhiat pen dingte hi. Ahi zongin ki-en lehang tua bang hi lo, hehpih huai mahmah hi lo i hiam? Kiphatsakna tawh kidim hi lo i hiam? Diktang ding, hotkhiat ngah dingin Khrih tungah kingak kitangsapzia na phawk hiam? Amah bek mah in hong khel thei hi lo hiam? Mihing in amau nunzia amah le amahin khel thei lo hi. Tua hi leh bang kiphatsakpih ding, kisialhpih ding ding bang om hiam? Kisaktheihpih ding bang mah i nei kei hi. Pasian muhna banah midangte mai-ah kiliatsak nading omlo hi. Tua hi-in Paul hong hilh bangin nuntak ding kisam hi.\nRomans 12: 18 sim in. Koi bangin tua thute na nuntakpih hiam? Lai Siangtho hong hilh bangin a nungta ding kipuahphat ding na nei hiam?\nKHRISTIANTE LE KUMPITE\nRomans 13: 1-7 sim in. Ukna nei kumpi, u liante tawh kizopzia ding bang hong hilh hiam?\nPaul in kumpi ukna nei-te tawh kizopzia a pulaakin kumpi gilo, gammite it lo, a nungta Pasian a thei lo kumpi’ uk sung hi. A sawtlo-in Khristiante’n bawlsiatna nasia takin thuak uh hi. A taktakin Paul in tua kumpite’ thahna thuak hi. Tua bang kumpi gilo khut nuai-ah kumpi’ thupiak mang dingin Paul in hanthawn hi. Bang hang hiam cihleh Lai Siangtho in gam uk kumpi tawh kisai limgen mahmah hi. Tua bang ukna neihtheihna Pasian kiang pan hi.\nKhristiante in gam ki-ukna tawh kizui-in a nuntak ding uh kisam hi. Gammi hoih khat hih ding kisam hi. Ki-ukna nei lo cih pen Lai Siangtho tawh kituak lo hi. Ahi zongin Pasian in kumpi ki-ukna khempeuh hoihsa hi, cihna hi pah lo hi.\nPasian langpang kumpi tampi om hi. Hi taleh Khristiante in Pasian langpanna a hih kei nakleh kumpi thuneite’ ukna mang ding le panpih ding kisam hi. Tua hi-in kumpi’ thupiak khat peuhpeuh zuih ding ciangin Pasian tawh kituak hiam, kituak lo hiam, ci-in thungetna tawh hoih tak ngaihsut masak ding kisam hi. Kamsangte’ genkholhsa a om bangin Pasian tungah a citak mite’n kumpite’ bawlsiatna thuak ding uh hi (Mang. 13). Khristiante in koi koi ah i om zongin tua hun hong tunma kumpi’ thupiak zuih ding kisam hi.\n“Leitung kumpi uknate in Pasian kiang pan phalna tawh ukna nei hi, cih i thei hi. Thu-um mi khat in gam ki-ukna thukhunte hoihtak a zuih ciangin Pasian’ thupiak zui ahi hi. Ahi zongin tua gam thukhunte in Pasian tawh kituak lo ahih leh mihingte’ thupiak zuih sangin Pasian’ thupiak zuih ding hi zaw hi. Mihing’ thukhunte sangin Pasian Kammal in vanglian zaw hi. Gam thukhun tawh kituak lo kampau a kipan laigelhte kidop ding kisam hi. Hotkhiat nasep a khaktan thei kampau, laihawm tuamtuamte pelh kul hi.” Ellen G. White, The Acts of the Apostles, 69.\nKHAT LE KHAT KI-IT UN\n“Khat le khat ki-itna longal kuamah lei na kibasak kei un.Bang hang hiam cihleh midang a itte in thukham a zui khin ahi hi” (Romans 13: 8). Koi bangin hih thu na theitel hiam? Itna i neih teh Pasian thukham zuih kul nawn lo hi, cihna hiam?\nMualtung Thuhilhna a om bangin Paul in sepna khempeuh itna siksan ding, itna hangin sepna hi ding hi, ci-in hong hilh hi. Bang hang hiam cihleh Thukham in Pasian’ zia le tong pulaak hi. Pasian in itna hi. Tua hi-in mi a itte in thukham deihna kicingsak hi. Ahi zongin Khristian pawl khatte’ gen bang hi lo-in Paul in itna in thukham beisak lo ahihna pulaak hi. Thukham 10 in kipden hi. Bang hang hiam cihleh tua in mawhna hong theisak hi. Tu-in leitungah kua in mawhna omlam nial thei ding hiam? Ahi zongin itna lo-in kuamah in thukham nuntakpih thei lo hi. Singlamteh tungah Khrih a kilh mite amau le amau thukham a zui-in kingaihsun uh hi.\nPaul in itna tawh thukham nuntakpih tawh kisai-in bang gentehna pulaak hiam? Bang hang hi ding hiam? Romans 13: 9 , 10.\nItna kipulaak hun zandeuh hi lo hi. Kamsangte gen khempeuh in "nang le nang na ki-it bangin midangte zong it in” cih thupiak (Siam. 19:18) siksan hi. Tham lo-in Paul in Thuciam Lui siksanin Lungdamna Thu pulaak hi. Mi kimkhat in, Paul in thukham pawlkhat bek hilh hi, ci-in uh hi. Tua bang hi leh,\nKhristiante in nulepa zahtak kul nawn lo maw? milim bia thei maw? Tua bang hi lo hi. Paul in bang siksanin pulaak hiam cih kantel kisam hi. Paul in mimal khat le khat kizopna a pulaak hi bek a, Thukham bei hi, a ci hi lo hi (Sawl. 15:\n20; 1Thess. 1:9; 1John 5: 21). Tua banah Thuciam Thak gelhte in midangte itna in Pasian i itna hi, ci hi (Matt. 25: 40; 1John 4:20, 21).\nKoi bangin midang tawh na kizopzia in Pasian tawh na kizopzia pulaak hiam?. Kizopna-ah itna in bangzahin thupi hiam? Pasian in a hong it bangin koi bangin midangte it thei ding na hiam? Bang in hong dal hiam?\nTUNI IN HOTNA NI HI\n“Tuhun in bang hun hiam cih thei unla, ihmutna panin khanlawh hun mahmah ta ahihlam thei un. Bang hang hiam cihleh i upcil lai sangin eite hotkhiatna tu-in hong nai zawta hi” (Rom. 13: 11). Tu quarter sungin Paul in Rome pawlpi a laikhakte i sin hi. A diakdiakin Khrih hong sihna- Thuciam Thak siksanin, Rome pawlpi sunga om Jew le Gentile, upna le gamtatna tawh kisai thute i sin hi. A bulpi pen in koi bangin mawhnei mi khat in\nPasian mai-ah siantho-na le dikna ngah thei hiam cih thu hi. Thukham a siksan mite tungah Paul in thukham bulpi-in hotkhiatna thu hilh hi. Judaism biakna, Thuciam Lui in zong hehpihna bulphuh biakna hi-a, ahi zongin gamtatna, thukham bulpi sakna in siatna tampi hong tun hi. Tuhun pawlpi in tua bang siatna hong tun kik loh nading kidophuai hi lo hiam?\nRomans 13: 11 – 14 sim in. Paul in bang thupiang pulaak hiam? Koi bangin tua thu lamen ding i hiam?\nPaul in a ihmut thu-um mite a tho dingin hilh hi. Bang hang hiam cihleh\nJesuh hong pai kik ding hi. Hih thu kipulaak zawh kum 2000 val khin taleh, tua sangin a thupi zaw in Jesuh hong pai baihta ding lamenin ngak ding ahi hi. Eite lunghimawh ding thu in sihna tawh i kinai mah bangin Jesuh hong pai ding hun tawh i kinai mahmah hi. Mitphiat kalin a bei thei i nunna hong bei leh, kum 40, kum 400 cihte a si mite aa dingin bang mah kilamdanna om lo hi. Misite’n a khuaphawk theihkik hun ding uh Khrih hong pai hun hi ding hi. Nuntak huntom, Khrih hong pai ding hun hong nai zaw semsem hi. Paul in Nihvei Kumkikna tawh kisai Romans sungah tampi a pulaak loh hangin, Thessalonica, Korinthian pawlpite laikhaknate ah tampi pulaak hi.\nKhrih hong pai kik lo ding hi leh na khempeuh – lament, upna in a mawhna hi ding hi. Khrih hong pai kik ding hi, cih thu om kei leh upna tawh diktanna thu zong a mawkna suak lo ding hiam?\nKhrih hong pai leh, na nunzia na kikhel ding a om diam? Bang hang? Kikhel ding kisam hi, ci na hileh bang hangin tumahin kikhel lo ding na hiam? Bang in kilamdangsak hiam?\nNGAIHSUTBEH DING: “ Lai Siangtho in Pasian’deihna pulaak hi. Pasian Kammal thuman thute in Sangpen Pa’ genkhiat thute hi. Hih thuman a nuntakpih mi in nunna thak tawh a nungta mi hi. Khuaksa thak ngah hi lo-in mawhna khuamial, thuman theihlohna kihepkhiatsak hi zaw hi. “Lungtang thak kong pia ding hi,” cih kammal in “ngaihsutna thak” cihna hi. A kikhel lungtang thuman theitel dingin a nungta ding ahihlam kiphawk hi. Lai Siangtho tawh a nungta, thungetna tawh a mainawt mi in thuman theihtelna nei hi.\nPasian kiang a zuat manin lungsim ngaihsutna zong picing zaw tawh kibang hi.” Ellen G. White, My Life Today, 24.\n“Topa hong pai baihta ding hi. A hong pai ding kiginkholh kisam hi. A tatsa mite la dingin hong pai ding a, Amah i muh ding bang zahin lungdamhuai hiam? I ngak zawh sawt khin zo hi. I lametna kiam lo hi. Ama hoihna i mu tawntung ding hi. “ Inn tung ta” ci-in nakpi-in ka kap khia nuam hi. A tatsa mite tawntungin inn ah mang dingin, Khrih in vangliatna, minthanna tawh kidimin hih leitungah a hong pai ding hun nai mahmah hi.” Ellen G. White, Vol. 8., 253.\n1. Thursday ni-a dotnate na lawmte tawh kikum in. Na lawmte dawnnate zong ngai in. Koi bangin sang thei na hiam?\n2. Gammi hoih le Khristian mi hoih khat hih ding a haksat hun om hi. Pasian’ deihna bangin gamtatna le gam ki-ukna thukhun hong kituak kei leh, koi bangin na kalsuan diam? Koi zaw na zui diam? Tua bang hun ciangin bang hangin thungetna le limtak ngaihsutna kisam hiam? (Gam thukhun zui lo khempeuh humpi kua sung kidenna sam a hiam?\n3. Itna kihel lo thukham zuihna leh, lungsim takpi tawh Pasian le mite itna, koi in hamsa-zaw in na ngaihsun hiam? Ahih kei leh tua bang om thei kenteh ci-in na ngaihsun hiam? Bang hang?\n4. Tu quarter thusinna a zo ding i hih mah bangin Romans sung i sin thutawntungin bang hangin Kipuahphatna thupi hiam? Romans in bang thute umin, bang hangin um cih thu hong hilh hiam?


url: =Cope Topa leh Pau Cin Hau | Zomi Angvaan\nCope Topa leh Pau Cin Hau\nIh munmun panin minam ki vei ciat aa tuteng Zomi Nam group sung Pau Cin Hau lai cih thu hong thang mahmah in kenzong mimal muhna veina ka gennuam hi.\nPau Cin Hau lai cici ding ihih leh Zomibup a huamzo tam ci-ing. Cope Topa lai kici lo aa, Cope Topa'n Zomite adingin Zolai hong bawlsak i ci uh hi. Pau Cin Hau lai ih cihcih pen “Zolai” ci leng adikzaw tam ci-ing. Computer tawh Key Map Font hong bawlna uh ah “Key Map for Pau Cin Hau Fonts”, kici pen Zolai Fonts ci leng a tangzai zawtam ci kik ing. Cope Topa lai cihleh Cope Topa Fonts kici lo aiteh ka na ci hi. Pau Cin Hau in Zomibup laizat ding hong mu khia ahiam? ama zat bek dingin mu ahiam? A muhna sung thu ka thei cian kei hi. Cope Topa in Zomibup zat dingin hong bawlsak ahih manin Zolai a ci ih hiam. Zolai hong bawlsak mi nih ten Zomibup huam ding hong bawlsak penpen kuazaw hi ding hiam? Tu hunteh Computer tawh thu khat peuhpeuh manlang zaw in puah huai, zuunhuai laimal gawm thu a ki pat mipite'n ih muhna ih veina te olno tak in ki pulak thei-in ki tangko theita hi. Lailam tawh na sem nuamten thu tampi ni khat in zozo uh hi.\nGehtehna: Kham Za Cin leh Cin Sian Thangte in Kawlzang panin Zanglo kai dingin Lawi kaito uh hi. Tua Lawi pen Tuimang khuabup ading hilo ahih manin Kham Za Cin te Lawi cih bangin kisam hi. Tuimang khuabup ading hileh Tuimang Lawi kici ding hi. Zolai pen Pau Cin Hau Lai ih cih pen a hi ding mah hiam? Kei bangin ka telzo nai kei hi. Pau Cin Hau in Lai hong bawlna thute a ki cianin gen leh tangko huai mahmah kha ding hi.\nLaipian Lai a ci pawl om leuleu hi. Pau Cin Hau in biakna pawlpi hong pat khia pen Laipian pawlpi hi aa, Lai hong bawl khiat te Laipian Lai a ci ihiam? Laipian pawlpi adin zawhteh Lai hong pan khia maw cihte theinop huaisa ing.\nZomibup huam zat dingin Lai hong bawl khia ahihleh Laipian Lai, Pau Cin Hau Lai cici ding mah ihiam? Zomite adingin Lai hong bawl khia Pau Cin Hau ci-in, a bawl khiat lai pen Zolai ci leng a lemtang zaw diam ci-ing.\nPau Cin Hau hong bawl khiat pen Zolai ih cih thei khit teh a khangtohna ding leh a picin semsem ding ih deihleh ZCLS, ZOLUS, ZOLL.... cihte tawh mapang khoploh hong phamawh dingin lam-en ing. Laipian teng bek in thu hong neih in, amau teng bek in hong hanciam uhleh Zomibup in ki hamciam zolo kha dingin lam-en ing. Kum 2007 hiam khat in hih thu Zomi group te ah ka tangko ngei khin hi. Mizo ten Pau Cin Hau lai hong bawl khiatna hangin komau Lai hi ci-in UN lam-ah gen uh aa, Lai lam tawh kisai hamphatna tamsim ngah uh cih ki gen hi. Zosuan khempeuh ading hi taktak mah ei ih cihleh Pau Cin Hau lai, Laipian lai ih cihcih te ngaihsut huai kha ding hi.\nZogam sang kahna mun-ah ih sinsak ding ahih leh Pau Cin Hau lai ki sinta hi ci nawnlo in, Pau Cin Hau in Zomi te ading hong bawl khiat Zolai ki sinta hi ci leng hoih in ka lam-en hi.\nHih thute ban-ah minambup ading ahihleh mi masa laipil mipil makai te tawh zong thu leh la ki dotbawl leng hoih sem dingin ngaihsun ing( ki dot bawl kei uhteh cihna hilo hi). Ki pawlna khat bek in minambup ading thulela gelsuk ziauziau mawkleng ki pawlna dangten bang cih ngiahsut ding cih zong khinkhai huai kasa hi. Ih ki pumkhatna ding kei tumtak in ka lunggulhna thu hong sung khia hi-ing.


url: =Zomi Congress for Democracy is in great need of your support in order to be able to operate its offices to stand up for the cause of Zomi and to build a democratic society with the true spirit of federalism, which is what all ethnic nationalities have been fighting for since the Panglong Accord was signed in 1947 in Burma.…\nKa na sep na JBS…\nKalaymyo, Thazin veeng a om ahi, Agape Faith Training Scool (AFTS) sang in a (5) veina lukhul nelkai piakna pen Feb.24, 2013 (Sunday) Pm.200 hunin Agape A.G biakinn ah lungkimhuaitakin nei uh hi. Tuatak ah kum khat course sangzo mi 23* bang pha uh hi.…\nPastor Siang Ling sia, a Zi in Feb 28 ni zingsang nai 5:15, a mut saan laitak in, Nam taw hawl lum hi. Pastor Siang Ling sia, USA athet kum 10 val zo a, Kuam pan apai te ahihi. Kansas City ah teang in Chin Baptist Church ah Assistt Pastor aseam a hi hi.…\nIphone ah Cydia thuah theih na ding leh Myanmar font ngah na ding deih sak na hi\nIphone te ah kawl lai ki ngah theih na ding in Cydia ki sam a hih man in\nCydia guan dan a nuai ah na en in na man ciang in a nuai ah Myanmar font a cih na ah na en suk kik…\nAdded by Müãñg Pü Zomi on March 5, 2013 at 11:55am — No Comments\nZomi Innkuan USA kipawlna in 2013 kum Zomi Nam Ni dawnna in, USA gam sung a University/College sangkah, Zomi Siamsinte thu leh late kikaikhawm a, Siamsinte muakna, thapiakna tawh kitaangko hi. Tuamah bangin, Siamsin sangnaupangte nu…\nKuama phawkloh thuphate (Vol 12 Laisaingtho Holimna)\nHih link na meak vo\nLaisiangtho holimna vol 12\nAdded by Zen Suan Pau on March 2, 2013 at 10:55pm — No Comments\nLaisiangtho holimna Vol 11.\nPasian hoih a sak hun ciang hong lap toh theih na dingin ki niamkhiat in.\nNa khangno lai in thuakzawhhat ding kisin leteh hoih pen hi. Kah la3:27\n(hih na meak oo)\nAdded by Zen Suan Pau on February 25, 2013 at 1:16am — No Comments\nLAISIANGTHO HOLIMNA VOL 10 (THU LU: Khangno lai na hih na thu hangin mi te sim mawh ding in na om kei in.)\nTHU LU: Khangno lai na hih na thu hangin mi te sim mawh ding in na om kei in.\nA TUNG A NA MEAK VO\nAdded by Zen Suan Pau on February 16, 2013 at 10:30pm — No Comments\nLAISIANGTHO HOLIMNA VOL 9\nvol9.pdf PAGE ONE\nvol9%20page%202.pdf PAGE (2)\nAdded by Zen Suan Pau on February 10, 2013 at 8:02am — No Comments\nZOMI MA BAN ZAL NA KI HAWM KHIA TA\nAdded by Zen Suan Pau on February 5, 2013 at 8:59pm — No Comments\nLAISIANGTHO HOLIM NA VOL8\nLAISIANGTHO HOLIMNA (vol8.pdf)\nNA SIMSAK VO,\nAdded by Zen Suan Pau on February 4, 2013 at 12:44am — No Comments\nZomi Nam Ni…\nLAISIANGTHO HOLIM NA VOL 7\nLAISIANGTHO HOLIMNA VOL 7\nhih na meek vo guai (vol7).pdf\nAdded by Zen Suan Pau on January 19, 2013 at 8:00am — No Comments\nZomi Innkuan Texas Executive Committee Members\n1. Pa Thang Suum Nang President 210-288 3164 suum@att.net\n2. Pa Gin Khan Khai Vice-President 512-703…\nAdded by Zomi Center on January 5, 2013 at 10:00pm — No Comments


url: =Top Lage, Top Wohnung! Schöne 1 Zimmer-Wohnung mit Südbalkon in zentraler Lage zu verkaufen! Wohnung kaufen in 83059 Kolbermoor


url: =Atamzaw thukimna ~ Lian Tuang :: ZOMI DAILY\nposted on 28 February 2018 at 9:42 am Lomkholna: Article, Liantuang\n1 Inn 120 kim a pha mualdawn ah Munnuam a kici khua khat om hi. Mualdawn ahih hangin singkum namkim po in khuahun nuam mahmah hi.\nKhuahun nuam in khua mun zong hoih mahmah a, ahih hangin tui hamsa citciat hi. Khuataw lam falong nihna pawl ah lui khat om a tua luitui ne uhi.\n2 Khuamite in tui hamsa sa lua in kikumkum uh a, khuakhal sunga I tuinek dingbeek a kicing ding tuibem khat khuakungah lam ni, tuksungin tuikhol ni. Puansawpna le kisilna bel khuataw lui mah zuan lai ni ci in kithukim uh a tua kum mah in tuibem lam in zo pah uhi.\nTuibem panin nek le dawn ding tui tawi uhi. Khuataw lui tuitawi hun tawh kilangdangin nuamtuam sa mahmah uh hi. Thukimna om sa mah bangin gamta uh ahih manin tua kum khuakhal sung khempeuh nektui ding tui olno takin a ngah uhi.\n3 Ahi zongin a kum kik lam ciangin mi pawlkhat in khat vei sunsun bangci zo sam dia ci in tuibem ah na kisilsim thei zel uhi. Upa makai pawlkhatte zong kisil bek hi loin a zi a tate in puan zong sawp thei lai uhi.\n4 Tua hangin khua sungah tui a zangsim mipite le tui a zangsim upa makaite langkhatah khuakhal hun tui hamsat ding a lung himawh mi pawl khatte kam kinialna ong om zelzel hi. Hih thu pen ong lian semsem a khuazangbup kilawh ta ahih manin meeting lianpi khat nei leuleu uh hi.\n5 Meeting sungah thugenna nei ciat uh hi. Papi khat ong dingto a, tuibem a dang khat I bawl zawh masiah kisilna le puansawpna pen a kuama ciat in khuataw lui ah pai tangtang zaw ni, tua hi keileh khuakhal ciangin I nektui ding lui ah I suk tawi kul ding hi ci hi.\nAdang khat ding to leuleu a, hih tuibem pen I vekpi a I lamsa hi a tangpi neihsa ahi hi. Aneituam om lo hi. Mi khempeuh in zat theih bangin zat ding hi lel hi. Tui abei leh zong lampi dang khat tawh vaihawm kik ding hi lel hi. Hih bangin mipi tuizat ding nangawn a hazate pen mi kheltatte, khua le tui itna neilote hi lel hi ci in thugen zuahzuah hi. Mipi in khut beng ziahziah hi.\n6 Tua ni in mipi atamzaw thukimna tawh thukhentatna khat nei leuleu uh hi. Tuibem sunga tui pen mi khempeuh in deih bangin kizang thei ding hi cih ahi hi.\n7 Thukhentatna om bangin mi khempeuh in tuibem tui kizang ziahziah pah a, tua kum tukguah a bei khit a sawt loin tuibem sunga tui zong ong beipah hiau hi.\nTuibem tui a bei ciangin mi khempeuh tuitawi in khuataw lam ah ni dang hunlai mah bangin kizui datdat kik leuleu uhi.\n(Hih thu a kikum ding hi leng nang na bangci ngaihsut a) Lian Tuang\nNext: Myanmar, Tanintharyi khuapi Myeik leh Bangkok kikal Direct vanleng kilengsak tading


url: =Na lumsim mang bangin omin lungkhamken - TUIMANG first TECHNOLOGY CENTER\nPosted by Tuimang Vangkhua on May 7, 2020 at 5:54am\nLeingtungbup ah covid 19 aom akipan in munkhenpeuh ah sih na tampi ah omhi. Lungkham sinkham leh mangbangin om kei in. Nat na kilawh ding lau-in inn kuan pih, Lawm leh gual, ahi zongin Pasian nasem aki pan kikih bawl in, Kua mah zong khut na ngawn kilet ding aki lau hi. A hi zongin Paian theihpih lo in apiang bang mah om lo hi, Amah pen ih gei ah aom den lam phawk ciat ni. Lungkham in ih om laitak in Jesu in kha muanna kongpia hi, Kei it na leh lainat na kongpia hi ci hi. Lei tung in sinkham na hong pia zongin ken hong pia lo ka hi kata aw ci hi. Pasian kha muan nanuai ah tawl dam tak in om ding hi hang, Tua pen ama deih na zong ahihi. Pasianin ih khasiangtho hong gum khin hi lo ahi hiam, Bang mah lau lo ding hi hang, Pasian in a singlam teh tungah hong tatkhiat na thupi in hampha hi lo ih hi hiam? Amah pen tawl dam na hongpia pa hilo ahi hiam. Ih tha leh ih ngal hat lo in ih nun tak na bei phial ding ahi zongin, Lau lo in kha muan na hong pia thei amah bek mah hi lo ahi hiam?\nIh lei nun na in natnate ngah mah leh zong, Tua sisan in nang hong tankhin peuh leh kakha muang lel hi aci ngam dingin ki gingkhol in, Isaiah 38:1 na sung en leng. Ezekel zong si ngam liangin aci nahi. asih ding lam zong ki theikhin hi. Hih covid 19 hangin kumpi-in lockdown mangkhin hi, Inn ah kiom cip gawp hi. Tua ahih manin inn kuan tampi takin hih bangin Pasian adingin hun nuam a ngah ding baih het lo kha mai dinghi. Tua hih manin ih inn kuan in amah bia in ih om theih alem pen hun ahi dingin ka lam en hi. Inn kuan in Pasian bia in hi leng ih ki sik kei penpen dinghi.\nTate thu hilh in hot khiat na ngah sak leng nu leh pa tavuan lian pen pen azo hi lo ding ihhi hiam. Tua bangin apat tah thei dingin nu leh pa zong a ki ging sa in aom thei dingin kha muanna ih neih kul ding ahihi. Bang hangin inn kuan sung IT napi in na tate Pasianthu pat tah sawmlo ding ih hi hiam. Tuni tunhun pen hun hoih pen ahihi. A sawt lo in na nun tak na in lei tung nu sia ngel2 dinghi. Na tate na nut siat ciangin amau te kha muang sa aom dingin nusia in la, Vangamah ni khat ni ciangin inn kuan kim in ih om theih na ding hun pen pen gel hun ahihi.Inn kuan sungah nu leh pa leh pen Pasian na sem bangin Topa hoih na ih gen theih hun ahihi, evan leh Mission na sep thei hunhi. Tua bangin sem thei ciat leng, Khua pih tuiphih leh pawlpi a dingin anawng kai sak mi ih hi kei dinghi. Kipanin la Pasian kiang kiko in, Ham sat na ih tuah taktak ciangin ih Pasian longal kua mah kiang lamet na om lo in ama kiang bek mah a ngen hi lo ih hi hiam.\nHih bangin nat na hoih lo hong omlai takin Mipil misiam siavuan leh Pasian na semte inzong Pasian kiang nat na pan suah tak na dingin ngen ciat hi, Pasian lo buang hong gumkhia zolo cih na ahi hi. Gun kuang sungah huihpi leh guahpi te ahat mahmah lai tak in akiang ah Pasian aom lo hi lo hi. Pasian Muan ding bek a ki sam ahi lamphawk kha lo ih hi hiam sanggam te aw, Anun ta Pasian bia lo te in a pasian uh abia zongin a dawng ding om lo hi. Ei Pasian in na ki sap na aw za denhi. Leitung ham sat nate aveng na dingin ih om na ciat panin thu ngen khawm ciat ding hi hang, Pata khasiang tho min tawh hong ngen le cin uh piak loh nei ding ka hiam ci hi. Tua pen phawk gige ding hi hang, Thu ngetna hong dawng ding leh kha muan na hongpia dingcih phawk sa in ngen ciat ding hihang, Matthai 18:20 sung simle cin bang ci ahi hiam, Lei tung abei zongin nang tawh kong omkhawm ding ci hi lo ahihiam, Tulai huih lak aleng lungno in mi lungsim la in nak lau sak mahmah hi. Lungkhamna nei peuh mah aw, Siavuan te dam sak ding adeih peuh mah aw dam na zatui ahi Pasian kiang na ki thawi ta peuh in amanhong damsak tek2 dinghi. Hih ka laigelh a sim akua mah peuh adam na hih leh zong a cina lua Pasian aphawk zo lo phial aomleh tua te ah dingin nget sak ding hi hang. Lawm hoih penpen Jesu ahih lam phawk ciat ding hi hang, Na kiangah om den ingh cih akiciam thu man pa mang ngilh kei ni aw..


url: =Kum 10 aphapan atanu vanleng tungah anu leh pate’n nusia kha ~ ZD :: ZOMI DAILY\nposted on 11 April 2017 at 8:33 pm Lomkholna: China, News, Sawltak, World\nChina gamsung aleng vanleng tungkhatah nupa khatin kum 10 aphapan atanu uh nusiakha cih South China Morning Post pan kiza hi. Tua vanleng pen Sichuan Province sung aom Chengdu Airport panin Guangzhou’s International Airport ah aleng ahihi.\nGuangzhou’s International Airport atun ciangin vanleng tungah atuang Passengers khempeuh tuakkhia uhhi. Vanleng nasem Flight Attendants te’n Cabin sungteng siansuah in asit laitak un anunglam tutna ah numeino khat a ihmusa in aomlai mukha uhhi.\nInformation Times te Report na ah tua vanlengpen Tuesday zankim in Guangzhou’s International Airport atung ci a, tua numeino pen anu leh apa tawh tutna akizom in ngahlo in, atutna atuam khatah tukha hihtuak hi.\nZankim in tungmawk uh ahih manin, numeino pen ihmukha a, anu apa te’nzong vanleng tungpanin atuahkhiat uhciangin atanu uh phawkkha paklo hihtuak hi.\nCabin Crew te’n aphot uhciangin phawkpan a, Arrival Hall ah anu leh apate khuanung zonsan cihi.\nApa ii agenna ah atanu in Luggage Claim nalam ah hong manawhding kasa uh ciziau hi.\nAtanu uh vanleng sungah Cabin Crew te’n amuhzawh Minute 20 khitkhawng ciangin anu apa te kizonpih in, ki mukikthei uh cihi.\nAlso read: China ah lungkia mite ading sih kineih khemna “Grave Classroom” kihong ~ ZD\nTate lunghimawh dan atuamtuam ahidiam… ZD Sawltak #zomidaily\nPrevious: United Airlines te’n Passenger khat taalkaih khiatgawp ahih manin mipi so ngeingai ~ ZD\nNext: USA, Indiana ah zukhamsa in atate 5 tawh mawtaw ahawl Bawi Lian kiman ~ ZD\nMalaysia, Kuching ah Operasi lutin gamdangmi 108 kiman\nFGA Tulsa kum (7) cinpawi ki bawl\nMalaysia, Klang vengsung aom biakna sanginn khat meikang leuleu


url: =Best Makeup Artist in Upper Siang, Top 10 Makeup Artist in Upper Siang\nPooja Goel - Best Makeup Artist in Upper Siang\nLooking for Best Makeup Artist in Upper Siang?\nPooja Goel - Awarded Makeup Artist best known for Bridal Makeup, Engagement makeup, Party Makeup, Celebrity & Commercial Makeup in Upper Siang. See her work.


url: =KHUADO PAWI – Tedim Chin India\nOctober 3, 2017 admin Pawi 0\n~ Dr. Pum Khan Pau\nLeitung minam khempeuhin a kibanglo Pau, Lai, Puansilh, Pawi leh Ngeina kinei kimciat a, Ei minam a tek a thupi pen leh ih gamhluah ahi hi. Tua ahih manin khangthak ten kemin zuunin ih puah ding kisam hi. Zomi (Chin) te zong Leitung minamte sungah khat ih hi hi. Kawl kumpi-in minamkhatin hong ciamtehna sungah, ih ngeina pawi dingin KHUADO PAWI hong ciaptehsak hi. Khuado Pawi pen Zomite pawilakah a thupi pen leh Kumcin kumthak Pawi, Anlakkhit lungdamkoh pawipi ahi hi. Thu dangkhat in genleng Khagilo khempeuh hawlkhiain kisiansuahna pawi leh mailam adingin thupha ngetna, dawhna pawipi zong ahi hi.Zomi ten Khuado Pawi banah Sialsawm Pawi, Ton Pawi, Zunun Pawi, Sa-aih Pawi, Gal-aih Pawi, Khuai-aih Pawi, Tangza-aih Pawi cihbangin Pawi tampi kinei hi. Khuado Pawi pen Tedim kammal hi-in, Khua cih kammal leh Do cih kammalnih kigawm hi a, Khua cih kammal pen mun, hun genna in kizang hi. Do cih kammal pen hawl, not, beng khia ahih kei aleh muak, dawn cihna ahi hi. Tua ahih manin KhuaDo cih kammal khiatna in khatna-ah Khagilo khempeuh hawlkhia, notkhia, bengkhia cihna leh, nihna ah thupha Muak, Dawn cihna ahi hi.\nKhuado Pawi pen Kawl te “mithun Pwe”(meivak pawi) tawhzong kibang a, Zomi sungah zong Haka te’n “Tho Puai” Thantlalang te’n “Thaithar puai” , Falam Laizo te’n “Fang er puai, Zangiat te’n “Dongpi puai”, Khualsim te’n “Tho puai”, Rulbu te’n “Kuk puai” Sim leh Zahau te’n “Thaithar puai”; Matupi te’n “Cak Zoem Pwe”; Kanpatlet te’n “Nampui pwe” cihbangin lawhna min tuamtuam neiciat hi. Tedimmite sungah zong khuakhat leh khuakhat ih bawldan a kibanglo omkha thei ding hi. Bangbang ahi zongin Ciingpikot khuami te khuado Pawi bawl dan kei theihna bangin kong gelhkhia hi.\nKhuado Pawi Bawlhun:Khuado Pawi pen anlak (tuktun) khitteh a kibawl pawi hi a, nidang hunlai leh tuhun zong kibang nawnlo hi. Nidangin “Taang” kilimciin pen ahih manin tuktung baih a, Khuado kha sungin kibawl hi, Mikang kha in August kha tawh kituak hi. Tuhun ciangin Vaimim leh Buh kilimciin ahih manin tuktung hak zawdeuh a, Taang kha beikuan Phal kha kipatlamin kibawl hi. Mikang kha in September kha bei ahih kei leh October kha kipattawh kituak hi. Tua ahih manin Khuado Pawi pen ani akha te tungah kinga hizawloin, anlakkhit (tuktun) hun tawh kizui-in kibawl Pawi ahi hi.\nNidanglai-in Tangvalte a zi neih masiah uh munkhat ah giakkhawm uh a, tua mun pen “Sawm” kici hi. Khuakhat ah beh zui-in ahi zongin, khua tawh kizui-in ahi zongin “sawm” thum leh li om hi. “Sawm” ah mitampi lupkhop theih nadingin taupi kidawh a, tua pen “Thaam” kici hi. Tua lai ah makai khat om in tuapa pen “Thaammang” kici hi. Zan ciangin khuadamin zanpuan a lumkhop ding neilo uh ahih manin lupnatau (Thaam) nuai ah meiphual cih uh hi. Meiphualcih ding sing kidong, singtom uh a, tua pen “Thaamsing” kici hi. Thaammang makaihna bangbangin nasemin gamta uh hi. Ih pu ih pa te’n pilna sangpipi neilo napi khat leh khat thu kimangin, vaihawm makaihzia siam mahmah uh a, kipawlkhawmin thuvaihawmkhawm uh hi.\nKhuado Pawi hun hong nai ciangin “Sawm” ah nungak tangval ten nitak simin khuangtum, phiit lemin lasa uh a, Khuado Pawi adingin kigingkhol uh hi. Khuado Pawibawl ding hun hong tuntak ciangin, Hausapa te’n upa makaiteng kimutuahin Khuado Pawibawl ding hun hong kikum uh hi. Sim leh zo anlakkhit ding hun, khualzin gamvakte kimtheih ding hun, hunlem pen ding ngaihsunin Khuado Pawi bawlni ding hong khensat uh hi. Tua khit ciangin “ taangaupa” khua sungah khuami khempeuh zak dingin tang ki-au sak hi. A zenzenin Khuado Pawi ma in anlak a zonailo a om aleh zong khat leh khat kihuhin kilakpih kipuakpih uh hi. Ih pu ih pa te Christain hilo napi Christian nuntak zia tampi na neikhin uh hi.\nKhuado Pawi ciang meivak dingin Takkung panin Takciimte “Meilah” sat uh hi. Tu hun bangin meivak tuamtuam te kineinailo ahih manin Zomite limzat pen meivak ahi hi. Tua ahih manin pawi tunma in meivakdet dingin meilahsat masa uh hi. Pawlkhatte bangin Khuado ciang zatding ci- in kum kipatcil pan meilah a kigingkhol bang om liang hi. Khuado Pawi tawh kisai-in kithawi masak pen ni ahi hi.\nKaubet ni-ih cih pen dawi leh kau, khagilo khempeuh khawlkhiat, notkhiat, bengkhiat ni hi a, kisiansuahni ahi hi. Hihni-in Pawl omkhawmta uh hi. Pawlkhatte’n inn ah akhawi uh khuaite hal uh, Pawlkhatte’n gamsunga om khuaite sim uh hi. Khuaino pen Zomite meh lakah mehlim mahmah khat ahi hi. Pawlkhatte’n saphelh (zusa phelh.. etc.) awmin pawl omkhawm uh hi.\nNitak sanggam melmak hunciangin khangnote a “sawm” tek uh ah kikaikhawm uh a, tua panin tualteekte innah pai uh hi. Khuazinkhit ciangin “Tualteekpa” in meilahsippi khat de in a veilamkhut ah tawi-in, a taklamkhut ah tuga khat tawi hi. A nungah thau tawi khat , daktal tawi khat, zam tawi khat in zui uh hi. Kaubeng dingin Tualteekpa hong kipan a, tuga tawh mimbeem taangbem teng satin “ Kau aw ciahta in na zun na ek namsia, na ni na kha cingta hi manlangin ciah in” ci-in kikokawmsa in innsungpi pan kongbiang ah, innliim ah, innka-ah, tuangdungah, innkadawn atuntak ciangin nakpi-in kiko a, ciahta vow! ci-in a tuga tawh sialkong dengphei hi. Tua khit ciangin a nungah thau tawipa in a thau lawn hi. Tualteekpa in a meilahcip khennih suahinin, huangkongpi sak leh khang gawl tungah alomin suang hi.\nTua khit ciangin mipi-in Tualteekpa meicip pan meideciat in, kigualdiudeu in khua nawl muallam manawhin pai uh hi. Khuanawl mual tun ciangin paulap a tuamtuam zong uh a, gimlua tahang ei, ih meilahsip zong tumta ei, ko hong zuizo nawn kei nung ei, ci-in paulap tuamtuam zongin meilahsip lomkhat cihsimloh teng sumit uh hi. Meilah sip lomkhat pen detsain singdawn ah suang uh hi. Tua khit ciangin mipite daikhipkhep in, khuazing sungah lampi zawtkhiankhian in innlam zuanin ciah uh hi. Tua pen a hawlkhiat kaute in aleh zuihkik loh nading deihna ahi hi. Khuasung innsung a om kha gilo, dawi leh kau khempeuh kido kihawlkhia, kinotkhiain kisiansuah ni ahi hi. Christian ih ih mapek in mitin ih muh theihloh khagilo, dawigilo te tua bangin ih pu ih pa te’n nahawlkhia uh hi. Hibangin innsung khuasung na siansuah uh hi. Kum khat sung annek tuidawn ding khempeuh a siangtho a suahna dingin asiansuah uh ahi hi. Zingciang khuavak kal ding ngak lah mahmah tek uh hi.\nPhalvak tungin naupangte ihmu thei nawnloin thobaih uh a, sa em nadingin, khuapua lam ah singkangtom uh hi. Thangmualdawn ah ni hong suak a kipanin khuasungah vokham kiza ziahziah hi. A tamzawin vok go uh a, pawlkhatin “Meipum” a go zong om uh hi. Meipum cih pen Sial, Bawng cihte pawl hi. “Pawlsa” pen kumsimin innkhatkhit innkhat ban pai-in a khawi uh ahi hi. Sagawhkhit ciangin nangkhau tawh tuuk teh hamtang uh a, Papite a kiho uh ciangin “No tutung na pawlsa uh a limci hiam tuk bangzah” cih kammal pen dotmasakin kinei uh hi. Gentehna in salep hi, tukli leh belitung hi, tuknga beliphei hi, leh saleep hi, nupi-tuk guk hi e, cih bangin kidawng kik uh hi.\nSun in khangno pawlkhatin nitak khuai lakna-ah puak dingin zozu innkhat lawhta, lawhneu khatta khon uh hi. Tua pen “Khuaisahzu” kici hi. Inn ah papite’n sa huankawmin zutaak kisuah uh a, Zozu khum a dawnkawmsa un mailam nuntak khuasak ziading kikum tangtang uh hi. Sunni hong kai ciangin nitak annek ding kivaihawm pah hi. Banghang hiam cihleh Ompi ni pen si-ansiah ding leh nitak ciangin Khuailak ding vaithupi neilai uh hi. Annek ciangin Khanghamte sanam umkeu khat tawh a tuamin kipia a, Uham khanghamte zahtakna upatna ahi hi. Tua bek thamlo in Uhamte ankuang sawk masiah khangno te’n an kinelo hi. Christian ih hih main Zomite ngeina sungah Uham khangham Pi leh Pu, Nu leh Pa te zahtakzia upatzia kineikhin hi. Tua bangin khat leh khat itna tawh sakibaakin zukitulh uh hi. Nitak an nekkhit ciangin naupangte sangoi leh sabaak pawlkhat tawi-in a lawm itte tawh lamdung lamkal ah “Zawl-an” kipuak uh hi. Tua pen naupangte adingin kumkhat sungah nop asak pen hun uh ahi hi. Zomite ih naupanlai ih neutung hun mahin zong “Zawl leh Lawm” cih athupi sak, a kinekngaih vauvau a ki-it phadiakte ih hihna kilang hi. Nungakte’n zong alawmngaihte uh ahawh ding lamenin , kongvang pan khuadakdak uh a, meh leh an khentuam in siah uh a, an nek ding ngak uh hi. Hi bang ngeina hoih tampi Zomite sungah ih nei khinkhian hi.\nAn nek khit ciangin papi te’n kumkhat sung hong nusia(misi) sazian om zahzah “sanam”(satak, asin, alung, akal, atuap, azel, cih te pawl…) khil-in, tua leh zutaak, thawlkhat (tuhun teh niangtui) tawh sinungah puak uh hi.Tua pen “Si-ansiah” kici hi. Nidang lai-in sanam, zutaak, zu-ha, leh sathau te pua in hanmual ah asisate luhawmte(misi luhawm) anvakin sathau kinilh sak hi. A sisate zahtakpiakna lim hi a, a maute kha in hong thei hi cih upna nei uh hi. Kisiansuahna lim zong ahi hi. Sihkhit nungah nuntaakna, kha nuntak tawntungna om hi cih pen ih pu ih pa te hun lai, Christian ih suak mapek in na om khinzo hi.\nNitak khuamui ciangin khangno khempeuh “Minam-puan” tawh kizemin Khuaila dingin Sawm ciat ah kikaikhawm uh hi. Kumkhat sung nungak tangval te ahoih pen ni, A Vam pen ni ahi hi. Khuaila dingin apai uh ciangin daktal , Zam, khuang, phiit , nanglukhu nih, Khuaikhau, zubeltungneukhat pua uh a, mimalkimin meilah lomp khat tek leh cimbeng sukvuisa honkhat tek pua uh hi. Pailamin lampi ah daikhipkhep in pai uh hi. Khuailak nading mun a tun uh ciangin mihonpi munkhatah khawl in, “Siampupa” zubelneu leh nangkhukhu nih tawh khuaila dingin pai hi. Khuai pen mei tawh hallo, phuisamin a khut tawh la a, khuaibu sung pan khuaipheekhoihpen la in, Khua gamlim tawh kituakin sak leh khang, nisuah nitumna ciamteh in, nanglukhu nih sungah khupin hong paipih hi. Tua khit ciangin mipi-in meilahsippi khat tek tawh khuaikhau len kawmsa in kigual diudeu in ciah uh a, Siampipa masa, daktal,zam, sialki leh phiitmutte in zomin gualzawhna tawh innlam hongzuan uh hi.\nPhiitmut kawmin “khuamual” hong suak uh a, mipite in meilah kuangah cimbengvuite thehin tezaizai hi. Phiitging pen ngaih, zaknop mahmah in, soprano, tenor, alto, bass cihbangin aw tuamtuam tawh tum uh hi. “Khuamual” ah innngakte in zutaaklim pen tawh dawn uh a, zo zutaak abanban in kigualtulh uh hi. “Khuatual” tuntak ciangin tawlkhatsung phiitmut in laam uha, tuakhit ciangin Siampupa in Khuaibu hongtani ei.. ci-in nakpi takin kiko a, mipite daikhipkhep uh hi. Siampupa in nanglukhu hongkhia in, khuaipheek tungtawnin kumkhatsung nuntakziading tangko khia hi. Gentehna in Khuaino a pusuak a om leh khuadangah atai, alal omding ci hi. Khuainosi a om aleh tua veng ah misi omding ci hi. Khuainobusa a om aleh nuamsa in ahau omding ci-in, mailam thupiang ding genkhiatna nei hi. Zomite zong mailam thupiang ding a theinuam mahmah minam ih hihna kilang hi.\nTuakhit ciangin numei leh pasal kikalhelh uh a, Phiitmut in lasa a, Sawm zui-in La kidemin nopci mahmah uh hi. Hi bangin zanthapaai gualnuamin Khuado Pawi bawl ziahziah uh hi. Khuadola dawng zanihval bang a omte sa ziahziah a, ciah ding hun ciangin tawpna la khat om in tua la asak khit uh ciangin ciahin, kikhen pan uh hi. Khuado Pawi pen nithum panin kalkhatval bang omkhawm uh hi. Sun in Innkatau ah daklaam in khangnote gualnuam uh hi. Dak pen aw namthum om in soprano, tenor leh bass cih bangin aw zaknop huai takin tum uh hi. Khuang leh zam, Phiit leh Dak te tawh la-aw a tuamtuam in tum uh a, zaknop mahmah hi. Ih pu ih pa te hun lai-in amau khuahun tawh kizui-in music lam na khauh pai mahmah veve uh hi. Hibangin kalkhat sungbang Khuangtum, zam tum, sialki tum, Dak tum, Phitmut lasa in Zo Ngeina Khuado Pawi kumsim in nuamtakin bawlkhawm ziahziah uh hi.\nPasian hong piak ih ngeina pawite hangin ih lungdam hi. Ei uttel ahilo minam hangin angtangin, ih ngeinate zunin puahin kemcing ding hihang. “Zomi-in kei kapiang a, Zomi bangin ka nungta” cih la a om mah bangin ih minam it in ngeinate thupi ngaihsut ding hihang. Minamkhat in hong kiciaptehna ih ngeina pawi a manthan loh nadingin Zomi a it U leh nau khempeuh aw ih ngeinate kepsiam ding hihang. Khuado Pawi-in Zomi khempeuh hong kipumkhat sak hi. Unau khat innkuankhat ih hihna hong kilangsak hi. Kampau hong deidanlo hi. Biakna hong deidanlo hi. Numei pasal hong deidanlo hi. Khangmoi khangham hong deidanlo hi.Mipil mihai hong deidanlo hi. Mizawng mihau hong deidanlo hi. Beh leh phung hong deidanlo hi. Zomi khempeuh i ngeina Pawi ahi hi. Khuado Pawi pen Zomite adingin Pasian hong piak thupha lian mahmah khat ahi hi. “Ngeina in minam kipin khosak a, Ngeina in minam tangthubu ahi hi.” Christian te nuntak zia hong hilh Zo Ngeina Khuado Pawi , Zosuan vontawi tun leh zua, ciin leh tuai aw zuunin puahciat ve ni.\nKhuado Pawi Thu\nTedim Chin Professor in Award Sang\nKhuado Pawi Shillong 2017


url: =Gamdang omte leh innlam omte kizopna tawh kisai :: ZOMI DAILY\nposted on 24 October 2017 at 12:20 am Lomkholna: News, PhilipKhaipu, Zomi\nRev. Father Robert Kam Hau in Nashville thuzuite tawh thusinna ciapteh sunsun teng\nThu patna: Tuni I kikup ding kadeih pen, ka lungsim sungah a omden thu khat hi’n no kiang ah a dawnna kisam ing.\nPasian thupha tawh Zomite haksatna tampi kawmkal ah tuate kantan in gam minthang leh gam hau tuamtuam ah khuasa in tampi ki om aa, lungdam huai hi. Zomi a tulza a sim lakpan noteng bang USA tungthei cih pen Pasian teltuam tatak hi uhteh. Haksatna gentheihna a thuak kha veve noteng khelkhel na tun khak uh pen Pasian thupha a sang na hih lam uh na kitheih loh ding uh kong patauh pih hi. Tua ban ah hih na thupha san te uh pen thupha tatak hilo in taksuak lo a siatna ahih zawk ding zong kong deihsak kei hi.\nZomite tampi tak gamdang na tun man un I Zogam ah khantohna tampi a om mah bang in kiamsukna lam ah zong tampi mah om veve cih ding hi. Neih leh lamh leh zing huan nitak huan a kipan silh le ten te ah ki khangto mahmah aa, ahi zong in thumanna leh cihtakna lam ah ki kiam suk in, Pasian thu lam ah zong tampi tak in ki thahat zo nawnlo hi. Tua hia, khual lam leh innlam kizopna ah I kitheih pih loh haksatna nengneng tampi om ding hi cih kong pulak nuam hi.\n1. Na bills gengen uhUSA kong zin ma in USA a te sum hau in nuam asa mahmah ding in kong lam en aa, na inn lamte uh na panpih nate uh ka ngaihsut ciangin thupi leh hampha kong sa hi. Ahi zong in kong tun tatak te’h na Bill gengen uh bang hiam ci a ka tel zawhloh pen a katel aa, pua khop kong sa mahmah aa, hehpih huai kong sa hi. Hilai bek hilo Zogam ah zong na bill uh om ahih man in hong hehpih mahmah ing. Mi pawlkhat bang in no sum zatna leh na septe uh ong theih pih peu mahlo in Sai citeng ah “US aten hong sum khak te’h kong piak ding in na ciapteh sak o”, ci’n a kisam tawh a kisamlo tawh batlak ziahzaih lai uhhi. Hanciam lai un I Zogam ah zong na bills uh tampi omhi.\n2. Nu le pa khasiatnaMi pawlkhatte a zite uh innlam ah om ahih man in Phone ho a hia, sum khak a hizong in a nu le pa dam lai gegu a zite bek konlawh in nu le pa in thei khalo ahih man in akhasia tampitak omhi. A zite uh hoho napi in a nu le pa aho mello tampitak omhi. A thu in a nu le pa pen Dollar pi le pu min tangin khusung vak leh uh mite’n “Nang bel na tate US om, sum hong khakkhak dingin hampha lua te’h Dollar tuhphah himawk cia”, ci’n lungdam pih mahmh uhhi. A hih hang amau theih pih kha mahmah lo. Innlam pen a phone lent thuthu himawk in hong gen kik kei leh bang mah kitheilo ahih man in nu le pa tampi tak tate sum khak zong a theilo om hi.\nAhih theih nak leh na nu le pa damlai ahih leh ta in hong neih a hong khansuah, hong kep ahih te’h na thupha san te zong theisak unla khasia sak kei un. Gamdang om mi pawlkhat ta leuleu in, inn lamte sumkhak ngei lo napi in khua suang ah, lawm le gual lak ah, ahi zongin vai khat pepeuh a om ciangin, innlam a om nu le pa leh u le nau konlawh se lo in “US a om tua in bawng khat/vok khat tawh mopawi hong lop pih hi”, Cih peuh US a om tua in sum tua zah tawh huhna pia hi cih a kipan min deihna peuh tawh innlam te theih pih lo in a kisam tawh kisam lo tawh sum mawk khak thei uhhi. Tuate hang in innlamte a khasia leh a lungkimlo nu le pa u le nau tampi om hi.\n3. Sung le Pu kikal Gamdang om pawlkhatte a zite un a nungsang lamte hoho in kithu zaza uh aa, a pasal lamte in thu le la theilo kiho ngeilo ahih man in a lungleng honkhat om hi. Gamdang omte ong kiphawk in nong hopih uhteh ki angtang mahmah hi. Pasalte nasem in nu le pa ho manlo kha mah ding hi uhteh, ahi zong in vai thupi leh nopna dahnate ah sungh lam te’n thu a theih masak zawk ciangin ki theihsiam lohna om thei hi. Mi pawlkhat a sungh lamte tawh ki thu zazaw ahih man in haksatna kitheih pih ahih na leh a zite genpih na tawh sum khakkhak in nu le pa thu za ngeilo bek thamlo in a theisak vetlo zong omhi. Tua bangte ah a channel tot a dik loh te’h hoihlo theihi.\n4. Khuasuang le pawlpi sungahKhua lamah a om na innkuanpih teng uh pen Makaite leh upate aading in a uk haksa teng ahihi. Thu lah manglo in zong a kihilh theilo tampi tak omta hi. Gamdang sumkhak ding bek ngak in bang mah a semlo a vakvai mi tampi om hi. Nipi nite kikhawm selo, sum sang ta le uh piakkhia se lo in, a kizang theilo innkuam leh khangno tampitak I zogam ah omhi. Gamdang omte sumkhak tawh Circle lei in, Phone hoih tawh nikten puasilh hoih nono silhin I khantoh sam hangin gamtat luhek leh omdan paudan te ah ki tualniam ahih man in siatna leh kiamsukna lam ki manawh hi. Mun khatkhat te ah Biak inn hoih nono kinei hi mah leh Tote, Siate ki enzolo a kikhawm ding mi omlo hi. Zu le sa tawh kidiah in tuahsiatna leh sihna in mi tampi hong la khin zo hi. Nupi pawlkhat leuleu Pasian thu lamah piangthak ciding I hiam a mau thusuak tawh inn lusik a vak in thungetsak uha, tu le tate kemlo innsung innpua puahlo in vakvak uhhi.\nThu khupnaZomite thupha ngah I hih takpi leh tua I thuphate in thuhoih thupha a gahsuah ding I kideih sak hi. No teng bek thupha ngah hilo in I Zomipih khempeuh inzong thupha a ngah theih nading in hong gelsiam in hong ngaihsun pha mahmah un. Pasian hong thupha piakte in gah hoih ngahpha hong gah nading in Innlam tawh kizop nate ah thu hoih thupha gelsiam in Nu le Pa lungdamna, U le nau kipakna leh Pawlpi phattuamna ahih theih nadingin mimal kim Topa thupha hong pia tahen.\nRelated: Sangsia pipa ~ Philip Khaipu\nHite ken hong gen kei leng kuaman hong gen loding hi. Midang hong pai te in hong phatphat lel ding uha, na thupha ngah nading lampi uh hong honsak loding hi. Hih a tunga thute tawh kisai in no mau hoihsak dan leh no pan mun ciat pan in ahoih theipen in ki puahphat huai te ki puahpha aa, thupha nak nong suahkim ding uh kong deihsakna leh ka thungetna hi.\nA gelhkhia : Philip Khaipu\nPrevious: A (3) veina Shan State Multi-Ethnic Nationalities Conference ah Zomi Palai kihelna\nNext: Ni Lamdang Khat! ~ Pu Thangboi


url: =Kansiime the hiding tenant. Kansiime Anne. African comedy.mp4


url: =Subject: imageryBaseMapsEarthCover / Place: China and Hunan Sheng - GeoData @ UCB Search Results\nYou searched for: Subject imageryBaseMapsEarthCover Remove constraint Subject: imageryBaseMapsEarthCover Place China Remove constraint Place: China Place Hunan Sheng Remove constraint Place: Hunan Sheng\n1. AMS China : Ch'ang-te Region (Raster Image)\n3. AMS China : Ch'?-chiang Region (Raster Image)\n4. AMS China : Ch'en-hsien Region (Raster Image)\n5. AMS China : Chih-chiang Region (Raster Image)\n6. AMS China : Ching-hsien Region (Raster Image)\n7. AMS China : Heng-yang Region (Raster Image)\n8. AMS China : Ho-hsien Region (Raster Image)\n9. AMS China : Hsiang-t'an Region (Raster Image)\n10. AMS China : Kan-hsien Region (Raster Image)\n12. AMS China : Ling-ling Region (Raster Image)\n13. AMS China : Li-p'u Region (Raster Image)\n14. AMS China : San-sui Region (Raster Image)\n15. AMS China : Shao-yang Region (Raster Image)\n16. AMS China : Sung-t'ao Region (Raster Image)\n17. AMS China : T'ai-ho Region (Raster Image)\n18. AMS China : Y??-p'ing Region (Raster Image)\n19. AMS China : Ch'ang-sha Region (Raster Image)\n20. AMS China : Chien-shih Region (Raster Image)\n21. AMS China : I-ch'ang Region (Raster Image)\n22. AMS China : I-yang Region (Raster Image)\n23. AMS China : P'eng-shui Region (Raster Image)\n24. AMS China : Ta-yung Region (Raster Image)\n25. AMS China : Y??an-ling Region (Raster Image)\n26. AMS China : Y??eh-yang Region (Raster Image)\n27. AMS China : Ch'ing-chiang Region (Raster Image)


url: =Tedim khua khantohna ~ Khup Khan Thang :: ZOMI DAILY\nposted on 27 December 2017 at 12:06 pm Lomkholna: Khupkhanthang, News, Tedim\nLaisim mi akua mahpeuh, Tedim khua khantohna thu ih gal zakciangin ih lung bang hong noptuam keei hi. Leilulam ah Tuilangh leh Tualzang khua khung ciang bang inn or innmun dim khin cih te khawng ih mitkha in kibawl theilo zawzen hi. Up-hak bang ka sa hi. Banbang hileh a’ziakai luat maa-in, Town planning hoihtak bawl-in, Zato, Sang, Shoping Center, Fresh Market, Park etc. mun ding cih khawngte ihgel kholh kul ding hi. Tua ban ah, Veng min (Yatkwet or Quarter) zong ih phuah kul ding aa, lampi min zong ihvawh kul ding hi.\nNidangin Tedim khua pen Hausa khat bek om aa, Tedim mah kici pah lel hi. (FYI ; Tedim khua Hausa masa pen Kala te Mukta hi kici hi.) Kum 1962 khit ciangin, Tedim ah Hausa Committee 3 pha uh aa, Veeng 3 kisuah in, Lawibual veeng ah, Pu La Cin Khup, Tedim veeng ah Pu Khaam Za Thang leh Sakollam veengah Bo Kham Khaw Langh te Hausa ahih uhhi. Tua hun-in Leilum pen Tedim Myo ah kihel nailo hi. Hausa pen B. Cin Nang hi.\nLawibual veeng ihcih pen a kimawkphuah hilo in, nidang lai-in, tu aa lawibual primary sanginn mun bual ah Pu Mang Gin lawi te bual uh ahih man in, “Mang Gin Lawibual” ki ci aa, tuapan in damdam in Lawibual hong suak ahihi. Tua mah bangin, nidang lai in, Mangkaang galkap te in, Tedim khua leilulam munzaang tengah POLO (Sakol tung tuang kawm aa, bawllung neu sat) kimawl uh ahih man in, tua mun pen Sakollam zaang ki ci hi. Mi hong kiten’ ciangin Sakollam Veeng hong kici hi. Tedim pen a khua min ai ciangin, Tedim veeng pen Myoma veeng kici hi. (Theiding: Mangkang te hong tun maa, Tedim khua veeng minte agen ki hilo hi)\nTu in, ih Tedim khua pen Ciimtang ciang dongphial zai ta ahih man in, Mualtuk khensiah Leilu lam munteng Veeng khat (Yatkwat) khat suah in, a veeng minding “Khuangnung Veeng” ci leng hoih ka sa mahmah hi. Banghang hiam nacih uh leh, Khuangnung khua pen tua mun kiim tengah om in, taang khua (Old village Or Ancient Village) khat ahihi. India gam lam atung ih sanggam “Simte” a ki cite in, ko Khuangnung khua pan aa alal or apeem ka hi huh hi ci hi. Tua hihleh ihsanggam te tawh zong ih ki-itna hong khang dingaa, taangthu gengen zong ihsuak ding hi.\n“Tuicing” a kicipak pen a kikipsak maa aa, kei muhdan kong genna hi. “Tui” ihcih kammal pen taanglai in ihpu ihpa te’n “Khua” a cihna hi aa, ko khua “Tuithang” bang “Khuathang” acihna hi ci-in Sia Kam Khaw Thang in gen ngei kici hi. Tua hileh “Tuicing” pen “Khuacing” a cihna hi lel aa taangthu khiatna taktak neilo kasa hi.\nPrevious: Kuala Lumpur khuasung aom Ampang Park ki khakcip tading\nNext: Thuphangah i cih in, dahin athum atau te


url: =Kawl Buddhist biakna azui nungak khat zi aneihsawm te theihding thukhun :: ZOMI DAILY\nposted on 18 April 2018 at 9:43 pm Lomkholna: Myanmar, News\nA theihhuai 2015 kum in a ki update thak a hi “ျမန္မာ ဗုဒၶဘာသာဝင္ မိန္းမမ်ား အထူးထိမ္းျမားျခင္းဆိုင္ရာ ဥပေဒ”\nHih upadi pen 1954 kum pek pan in a om khin upadi hi ta mah leh, kisap na leh kicin loh na tuam tuam om hi cih na tawh 2015 kum August 26 ni-in a thak in akikip sak beh upadi khat hi.\nHih lai bang hang in hong gelh ka hiam cih leh Myanmar Buddhist numei khat na ten pih ma in na thei lim lim nang ka deih man hi.\nHih ျမန္မာ ဗုဒၶဘာသာဝင္ မိန္းမမ်ား အထူးထိမ္းျမားျခင္းဆိုင္ရာ ဥပေဒ sung ah khenpi 9 leh Section 41 om hi. Ahih hang in hih kong gelh na ah khenpi 4, Section 19 leh 20 na “ဗုဒၶဘာသာမဟုတ္သည္ ့ေယာက်ာ္းလိုက္နာရမည္ ့အခ်က္မ်ား” leh khenpi 8, Section 33, 34, 35 na “ျပစ္မႈႏွင့္ျပစ္ဒဏ္ မ်ား” cih te hong gelh khawm ding hing.\nSection19; Hih upadi tawh a kiteng khin aihkeh akiteng hi ci aa kingaihsun sa te Buddhist biakna a hi lo pasal te in Myanmar Buddist Numei te ii upna biakna tawh kisai in\n(က) Myanmar Buddhist Numei te amau upna biakna ah suakta tak in biakpiak khuan piak kul hi.\n(ခ) Myanmar Buddhist Numei tawh aneih a hi tanu,tapa te pen amau ut na biakna ah suakta tak in biakpiak khuan piak kul hi.\n(ဂ) Zi leh pasal teenna inn ah Myanmar Buddhist Numei in Buddha Milim te, tattun te (ေစတီ), a pasian lim te leh Buddha tawh kisai vanzat tuamtuam te koih khuan leh biakkhuan piak kul hi.\n(ဃ) Myanmar Buddhist Numei te ii piakkhiatna,a pasian biakna, pasian lai simna, khitang khinna, pasian thu ngaihna, pasian biakinn ah a paina, sabbath tanna, Buddha laite sinna, simna, ngaihna, Buddha upna tawh kisai na sep na atuam tuamte ah sep khuam piak kul hi.\nPunishment Sec 33: Buddhist ahi lo pasal in hih a tung aa section 19 (က), (ခ), (ဂ), (ဃ) aa kigelh thu teng pan khat lim lim apalsat leh thong atam pen kum1 kia bek tham lo in,sum atam pen teng 5 liau kha ding hi.\n(င) Myanmar Buddha Numei te Buddha a upna leh biakna pen lamkhat pepeuh tawh nusia sak in,ng upna ah laihsak ahi zong in,adang upna khat pepeuh ah laih sak ahi zong tuadan in kilaih sak thei lo hi.\nPunishment Sec 34: Buddhist ahi lo pasal khat in hih atung athu a palsat leh thong atam pen kum 2 kia bek tham lo in,sum atam pen teng 20 liau kha ding hi.\n(စ) Buddha biakna simmawh nopna tawh na zi ii biakpiak na mun ahi zong,a thupit sak vante ahi zong,susia aihkeh suplawh aa kisiat nang aihkeh kisusia sak thei lo hi.\n(ဆ) Myanmar Buddha Numei ii a biakna,upna pen Kamtawh ahi zong,Laitawh ahi zong,aki lang limtawh ahi zong,gamtat na tawh ahi zong simmawh bawl sak thei lo hi.\n(ဇ) Myanmar Buddhist Numei asih ciang in Buddha biakna ngeina tawh kivui khuan piak kul hi.\nPunishment Section 35; Buddhist ahi lo pasal in hih atung aa Sec 19(စ), (ဆ) leh (ဇ) a kigelh thu khat lim lim a palsat leh thong atam pen kum 2 kia bek tham lo in,sum a tam pen teng 15 liau ding hi.\nSection 20; A dang akizang laitak Upadi aihkeh ngeina te’n bang bg ci ta mah leh hih upadi tawh akiteng khin Buddhist a hi lo pasal in Section 19 a kigelh ahi thu khat pepeuh apal san leh Myanmar Buddhist Numei in Buddhist ahi lo a pasal tawh kikhen thei hi.Tua a kikhen na hang in a zi in a pasal akhen leh,\n(က) Tua pasal in nupa neih van pan amah ngah ding gamh te nusia bek tham lo in,Myanmar Buddhist numei pen supman liausum piak kha ding hi.\n(ခ) Myanmar Buddhist Numei in ta khempeuh kepkhuan ngah ding hi.\n(ဂ) Tua pasal in kumcing nailo tate a ding naukep man pia ding hi. Zomigreen MBiak Sang\nPrevious: Iraq gamsung ah ISIS migilo akiman mi 300 val sihdan kipia\nNext: Thailand gamsung tuibuahpawi ah Accident tuamtuam hangin mi 418 si\nItkhat ngaihkhat naneih ciangin…


url: =AllieSmith - SunnyHoneyX jasmin video\nlexiNAKITAcock livejasmin MateoRedSeanYorke livejasmin SexyEbanoGirlsHardNipplesXXL livejasmin SLAVEDIRTYBOYMariahhYoung livejasmin RebekaKittenCuteHelene livejasmin CuteHeleneSallyLovely livejasmin Goddess4Bunnie\nMARIIE livejasmin leticia00BritanyH livejasmin AimeCoyEllenMiler livejasmin lexiNAKITAcock02SEXFAMOUSDOLLS livejasmin AlexSuperXchocolatehotgirl livejasmin AzalyDivaCuteHelene livejasmin MaryJaneSteel\nAllieSmith SunnyHoneyX jasmin. AgnesAgnes. leticia00. Laica.\nHotManStrongAgataSexy1CamilaLyonCristalEvans .AlicePrincessFireMamba00IlikeItDeepVanessaDanielleX .FlorianoTopGuyAMAZIN2GIRLS69VellanaRODRIG0 .AlexSuperXchocolatehotgirlBritanyHLaraWilson .CatharticCoupleHotManStrongSLAVEDIRTYBOYKonffeto4kaa .CuteGirlxXx93AlexSuperXtwinkbo20AgataSexy1 .SLAVEDIRTYBOY2FasionLOVERS69AmandaSweetLovecarameldoll4u .ZackBurnsPodtanaSofiaTheFirst0Raphaela .VanessaDanielleXSLAVEDIRTYBOYViolaCherryAnDrEsHoRnYx .RODRIG0CatharticCoupleAntonyDanceRODRIG0 .LatinxJordanCloeDiamondsKonffeto4kaaLaica .\nflexibleZOE VideoHOTcomeBABE69 VideolexiNAKITAcock VideoChigoGigo VideoCloeDiamonds Videocarameldoll4u Video\nLaraWilson VideoAlicePrincess VideoCuteGirlxXx93 VideoMaraMurphy VideoHOTcomeBABE69 VideoElisaRoss Video\nAgnesAgnesSLAVEDIRTYBOYMaraMurphyLannaSweetSM .ChigoGigo02SEXFAMOUSDOLLSskateopezzKittyPleasure1 .SexyEbanoGirlsversatileTRANNYMateoRedAMAZIN2GIRLS69 .ViolaCherryMsBeehaveSallyLovelyMaraMurphy .MaraMurphyxxHotCumASIANxxMARIIEMissJas .David703013flexibleZOEAnDrEsHoRnYxRoxanne222 .VerraSweettwinkbo20canelitaxmelissadirty .AnDrEsHoRnYxAgnesAgnesAMAZIN2GIRLS69CoupleAllTheAss .0RaphaelaSLAVEDIRTYBOYMaryJaneSteelPodtana .AmandaSweetLoveAlexSuperXBarbieAndSteveCamilaLyon .2honeysensationAgnesAgnessexytrans4u21SeanYorke .


url: =Interview with Rev. Gin Khan Nang :: ZOMI DAILY\nposted on 8 February 2011 at 11:24 pm Lomkholna: Article, Ginkhannang, Interview\nVaphual.net in khasim in interview/holimna khat beek kisuah den sawm hi. Hih January 2010 kha Interview pen Rev GK Nang ZoNet writer of the Year 2009 tawh ahihi. Mailam ah hih nu, hih pa hong interview in or ke’n hong interview ning na cih leh zong kingah mahmah ding hi! Suggestion na neih leh comment ah hong pia in.\nAmasa in Zonet Writer Award 2009 na ngah kong lungdam pih mahmah hi.\nGK Nang-Vaphual.netVaphual: Hehpihna tawh na tangthu tomkim nong gen thei ding hiam? (Na min, pianna, sangkahna, nasepna, leh innkuan, zi-le-ta…etc)\nRev GK Nang: Kei zong lungdam ing ei. Topa Thupha. Source: Vaphua.net\nPrevious: 63 Kumcin Zomi Nampi Ni (Political View)\nNext: USA gamsung aom States leh Khuapimin, Region tuamtuamte


url: =Unholy :: READ BOOK My Sister, Sehoy\nREAD BOOK My Sister, Sehoy\nPosté le: Mar 27 Juin - 13:55 (2017) Sujet du message: READ BOOK My Sister, Sehoy\n->>->>->>DOWNLOAD BOOK My Sister, Sehoy\nMy Sister, Sehoy is a children's book of historical fiction about Sehoy (the 1st), a Creek Indian woman who lived in what is now the state of Alabama. Her life and the lives of her descendants influenced the history of the Creek Indian nation as well as the history of Alabama and the history of the United States.\nMy Sister, Sehoy Beth Hudson-Stewart\nMy Sister, Sehoy book cheap book\nTags: book BitTorrent free, download eng book, free online iphone, download android, text view writer download amazon, mobile pdf, read without register, Google Drive, download eng book, book MediaFire, thepiratebay torrent download, book Mega, direct link download german android price\nMy Sister, Sehoy book for Windows Phone\nMy Sister, Sehoy information wiki author book francais\nMy Sister, Sehoy download from SaberCatHost pdf\nMy Sister, Sehoy book for android\nMy Sister, Sehoy free fb2\nMy Sister, Sehoy download english\nMy Sister, Sehoy free epub\nMy Sister, Sehoy book zipshare\nMy Sister, Sehoy read flibusta story writer epub\nMy Sister, Sehoy book DepositFiles\nMy Sister, Sehoy sale book\nMy Sister, Sehoy text view writer download amazon\nMy Sister, Sehoy book german\nMy Sister, Sehoy audiobook free\nMy Sister, Sehoy book download fb2\nMy Sister, Sehoy book buy cheap\nMy Sister, Sehoy book SkyDrive\nMy Sister, Sehoy pdf download full book\nMy Sister, Sehoy audio find store price download\nMy Sister, Sehoy epub free\nMy Sister, Sehoy free download via uTorrent\nMy Sister, Sehoy book book free from xiaomi\nMy Sister, Sehoy ebook android pdf\nMy Sister, Sehoy torrent download 1337x\nMy Sister, Sehoy bookstore\nMy Sister, Sehoy eReader online\nMy Sister, Sehoy .txt download\nMy Sister, Sehoy discount for book\nMy Sister, Sehoy free mobile\nMy Sister, Sehoy value pdf full mp3 book\nMy Sister, Sehoy book Box\nMy Sister, Sehoy book samsung\nMy Sister, Sehoy text how download book selling mp3\nMy Sister, Sehoy book docs\nMy Sister, Sehoy free mobi\nMy Sister, Sehoy book DropBox\nMy Sister, Sehoy download full book\nMy Sister, Sehoy iphone value francais audio book\nStela And Jeni Find A Sailing Map download epub mobi pdf fb2Waffles Cookbook: Delicious 25 Waffles Recipes to Enjoy Breakfast download epub mobi pdf fb2READ BOOK Lucky to Live in Maryland (Arcadia Kids)Dare We Be Christians (1914) Walter RauschenbuschONLINE BOOK A Different Sea (Vintage Classics)ONLINE BOOK Raised Catholic[PDF] Nobody Like You IIONLINE BOOK Analysis of Synchronous Machines, Second EditionONLINE BOOK Indian Curry Main Dish Recipes Cook up the Best Indian Curry Recipes Featuring Chicken, Lentils, Potatoes, And MorePlay the piano by ear: The easy way Paul Gillel


url: =Kiphatsakna pan Picinna lamah ~ Thang Van Lian :: ZOMI DAILY\nposted on 16 January 2016 at 8:00 am Lomkholna: Article, Biakna, Thangvanlian\nMi kiphasak khat peuh na tuak kha ngei hiam? Bang hangin kiphasak hi ding hiam? Ei mahmah zong ih kiphatsak lam ih phawk loh hun tam gige ding ahi ta zongin kei’ tuahkhakna ngei ah mi kiphasakte pen apilna ahih kei leh a siamna, a neih a lam ahih kei leh a mel a tha kicing a sa, ama’ muhna tanah kuamah eng keng… aci mite ahi uh hi. A taktakin apil taktakte kipilsak het lo uh a, ahau taktakte kihausak lo uh hi. A hoih taktakte kihoihsak lo uh a, a hat taktakte kihatsak lo uh hi. Mi khempeuh in manphatna khat ciat kinei napi mi’ a muhsak lo a ei a bek muhna panin kiphatsakna hong piang hi.\nPilna, siamna, hauhna leh minphatnate in ahi ding zahin mui a but lohna leh phattuamna apiansak zawh lohna ahang tampi lakah a kitel phadiak khat in ‘kiphatsakna’ hi hi. Siamna kizatna ding akhaktanpi in kiphatsakna mah ahi hi. Mi kiphasakte kuate hiam ih cih ciangin mi tawh akipawl theilote hi. Mi thusim lo uh hi. Kiphatsakna in mimal, innkuan leh kipawlna khat peuhpeuh ah hoihna piangsak ngei lo hi. Kiphatsakna tawh kisai-in Will Sol Tedim Lai Siangtho sungah zong sak leng mun 43 bangah kimu thei a, a vekpi-in kiphatsakna a siat huai zia lam tam gen pen uh hi.\nPaunak Lai Siangtho sungah hi bangin na kigelh hi: “Kisaktheihna in siatna hong tuaksak a, kiphatsakna in pukna hong piangsak hi.”1 “Kihisakin gamtatna leh kiphatsakna lungsimte pen mawhna hi a, migilo hihna lim ahi hi.”2 Kiphatsakna leh a innkuanpih teng pen Lai Siangtho sungah hi bangin na kigelh hi: “…hoihlohna, huaihamna, khatlekhat kisiatsak nopna, hazatna, mi thahna, kitotna, khemna, a sialam bekbek ngaihsutna, zuau genna, mi gensiatna, Pasian muhdahna, midangte a heh theih a maizum theihna dingin gamtatna, kiphatsakna, kisialhna, thusia bawlna, nu leh pate’ thu man’lohna, gamtatsiatna, ciampelna, midangte khuallo, hehpihna neiloin, a sia namkim”3 cihte hi.\nPaunak leh thupil ka sim ngei khatah: Akipuk kuan ciangin kiphasak masa hamtang hi;4 Kiphatsakna leh zawnna pen hoih lo napi teng khawm gige thei uh hi;5 Kiphatsakna masa a, maizumna in nungzuih hi;6 kici hi. Hi takpi hi. Kiphatsakna tawh akithuah ciangin bangbang pilna siamna ahi a, hauhna liatna minphatna ahi phial zongin zahtak huai ngei lo hi. Sawt kimang lo hi. Zomite zong khamtung mualdawn panin Pasian in zang gamah hong puaksuk a tuipi gal dongah mi’ sin bang sin thei sem thei dingin hong pantah hi. Tangthu en kik leng hi bang dinmun ih tun sawt nai lo ahih manin kiphatsak khak ding a ol mahmah lai ahi hi.\nDaniel Defoe kici mi khat in, “Natna a suksiat leh abawlna zong suksia pah hi”7 ci ngei hi. Siavuante’ gen hi leh kilawm hi. Picinna lamah ma ih sawn toh semsem zawh nadingin kiphatsakna lamah a suksia mahmah dinmun pan kiniamkhiatna lamah nakpi-in kizun toh kul ding hi. Zomite minam picing kician khat ih suah theihna dingin kiphatsakna paisan a, picin ih kisin ding kisam pha hi. Reinhold Niebuhr kici theologian khat in “Kiphatsakna pen mawhna bulpi hi” na ci ngei hi. Ama’ gen bangin mawhna bulpi ahih theihna thute en pak leng:\n1) Thuneih kiphatsakpihna (Pride of power)\n2) Thutheih kiphatsakpihna (Pride of knowledge)\n3) Pha kisakna kisaktheihpih (Pride of virtue)\n4) Biakna kiphatsakpihna (Pride of religion)8\nMimal leh kipawlna ah hih kiphatsakna in maban limci tampi hong suksiatsak thei a, akuitung ding kimlai paktawngsak hi. Sumbawl lawhcing kipan khat hong kiphatsak ciangin asum kuan hi pahpah hi. Nasep ngah thak khat hong kiphatsak ciangin nasep za khang nawn pha lo dingte hi thei hi. Gamdang tung khat hong kiphatsak ciangin thu a khual zo nawn lo hi thei hi. Tua pen kiphatsakna gah na hi gige hi.\nGam khangto mite’ lungsim puakzia leh thupi asakte uh research bawlin akikanna khatah, “Nuntak Hoih” (Ethics) thu masa pen hi, kici hi. Zomite zong minam khangto leh minam kip ih suah theihna dingin ih nunzia ah kiphatsakna paisanin picin dan ih siam kul ding hi. Khristian ih hih zawh kum zalom nih bang ih lutna sungah zong mawhna tawh kisai ih kihilhcian ciangin “Adam’ mawhna” bekbek ih gal gen ding hong hi thei nawn sam lo hi. Gamkhangto tehna pen amitamna, agam zaina leh leisung sum piang phazah tawh kiteh lo a, amihingte’ lungsim puak tawh kiteh pen hi, kici hi.\nHih thu in Zomite lametna lianpi hong nei theisak hi. Bang hang hiam cih leh ih mi tam leh ih leisung sum piang gen ding om lo a, ahi zongin kiphatsakna apaisan minam nunnem leh picing ih suak thei hi. Tua pen sum tampi tawh lei a kul zong hi lo hi. Hausa, Upa leh biakna makai hihna khawng kiphatsak pih kha kei ni. Zomite’ sungah beh kiphatsakpihna, Pawlpi (denomination) kiphatsakpihna, Hausa kiphatsakpihna, khua kiphatsakpihna cihte in minam khat a ih kalsuanna ah mazan lahna leh mabinna tampi hong tun khin hi, cih tangthu in hong lak hi.\nLeitung minam picingte’ kiang anopna khat in kiphasak het lo, ih pilloh ih siamlohnate hong zahpih het loin itna tawh lam hong lakzaw uh hi. Ahi zongin kiphatsakna in mi zahpih baih sese hi. Khuapi ateng zo masa hihna, gamdang tung masa hihna cih bang tuamtuamte kiphatsakpih kei ni. Banghang hiam cih leh kiphatsakna in pilna siamna, hauhna liatna leh min hoih minpha khempeuh kipuksak hi. Leitungah kumpi hoihlote in mitampi a lomlom a thah theihna ding galvan (Weapon of Mass Destruction) neih ding hanciam niloh uh a, kumpi hoih leh pilte in ahih uh leh mi alomlom a lunglutsak theihna ding nasep (Weapon of Mass Attraction) bangci neih theih ding, cih thu buaipih uh hi, kici hi.\nZomite apil ahai alom atang a ih tun ngeingaina gamte en le hang Pasian’ hehpihna tawh minam picingte’ ziak a zo ih hih lam kitel hi. Ei zong ih tuntunna ah midangte a lomlomin alunglutsak zo minam suak thei ciat leng deih huai mahmah hi. Tua ahih manin ih kim ih kiang a minam picingte’ picinna thuguipi khat ahi kiphatsakna nusiat ding leh picin kisin ding lam thupisakin hanciam ciat hi. Mi langdo masak ding leh mi lehpan ding sangin mi hup ding lamsang ngaihsutpi-in nei ciat ni. Z-Zomite han lungciam khangto diam! Rev. Thang Van Lian\n1 Pau 16:18.\n2. Pau 21:4.\n3. Rom 1:29-31.\n4. Manglai-in “Pride goes before a fall,” kici.\n5. Manglai-in “Pride and poverty are ill, yet often dwell together,” kici.\n6. Manglai-in “Pride goes before and shame follows after,” kici.\n7. Manglai-in “Desperate diseases need desperate cure” kici (Daniel Defoe).\n8. Smith, David L., A Handbook on Contemporary Theology, Grand Rapids: Baker Books, 1992, 33-34.\nPrevious: US gamsung khualzinna pawlkhat – 14\nNext: Tulaai Leitung Thuthang Tuamtuam Updates January 15, 2016


url: =Nisim in mat hong kila ~ Tdkhen :: ZOMI DAILY\nposted on 31 August 2018 at 11:04 pm Lomkholna: News, Tdkhen\nKenya gam, Nairobi khuapi-a gamukpa’ nuai-a ulianpa’zi in nungakno khat a nasem dingin a ompih hi. Kha thum sung a sawt ciangin a pi’kiangah, “Pi aw, Moslim kumpipa’ zi meltheih hilo na hia mataw, ama’ kiangah zong kha thum sung ka omtheih nadingin lai hong gelhsak in” ci-in a gen hi. A pi in, “Ka kiangah hong om lai ve, na khasum zong hong khang sak ning maw” a cihleh nungakno in, “Pi aw, khasum khan ding deiha paikhiat a sawm hikei ing.\nBang biakna zui ding ka hiam cih khensat theilo ing a, na kiangah Khristiante’ om dan kha thum kong sinkhin a, Muslimte’ om dan sin dingin kha thum mah om’ ka ut hi. Tua ciangin ka zuih pen ding biakna ka thei tading hi” a cihleh a pi in, “Aw tua himawk maw; nong om’tuung’in na tupna hong thei hizen leng maw” ci-in a kiphawk mahmah hi.\nKHUTNIH NEITE HAMPHA LUA\nGalpi 2 na hun lai-in galkap hon lakah ciamnuih bawl dingin Jimmy Durante kicial hi. Jimmy in hun tam a ngahloh thu, minute 10 sung bek hun a zattheih ding a zasak hi. Ciamnuih khatbek nong gen zongin, ci-in a cial veve uh hi.\nJimmy zong hong tungin Stage ah hong kahto a, ciamnuih khatbekmah hong gen takpi hi. Ahi zongin paikhia lo-in a maigual lam munkhat a en niloh hi.\nTua tengleh a ciamnuih hong zom kik a, minute 15-20-30 dongin thangah takin hong zom to hi. Tha kinak ngah pha mahmah ahih manin, a paisuakin khut kibeng himai hi. Hun man ciangin Stage nung lam panin mikhat hong pai a, Jimmy angpom’ in, “Hun tawmno bek ngah ing cinapi bangci dan hiam” a cihleh Jimmy in, “Hun tawmno bek ngah mah ing.\nAhi zongin a hang’ na theinopleh hong musak ning, endih in” ci-in a maigual-a pasal nih tukhawmte a lak hi. Tuate nih pen gal sungah a khut langkhat tuak a kitansuah uh ahi hi. Khat pen a veilam kitanin, khat pen a taklam kitan hi. A tutkhop uh ciangin a khut neihlai sun uh kipawlin a bengkhawm thei a nahi hi. (Sound of One Hand clapping, a cih, Tim Hansel’ gelh sung aa kila hi). Tdkhen\nPrevious: Kunglam zuanin tai ni ~ Dong Mung\nNext: Hong kidenna suangte tawh kulh ciangin ~ Job Cinpi